ພວກຊາວສວນ ໃນໂຄລໍາເບຍ ປະທະກັບ ຕໍາຫລວດ ປາບຈະລາຈົນ (ວີດີໂອ)
ກໍາລັງ​ຮັກສາ​ຄວາມ​ປອດ​ໄພ ໂຄລໍາເບຍ ​​ໄດ້ຍິງລະ​ເບີດ​ນໍ້າຕາ ​ແລະ​ໃຊ້​ໄມ້ຄ້ອນ​ ​ ໄລ່ຕີ​ພວກ​ຊາວ​ໄຮ່​ຊາວ​ສວນ ທີ່​ພາກັນ​ປະ​ທ້ວງ​ຢູ່​ໃນ​ເມືອງ Ubate.
ພວກປະທ້ວງ ແລະຕໍາຫລວດປາບຈະລາຈົນ ໄດ້ປະທະກັນ ໃນວັນຈັນວານນີ້ ທີ່ພາກກາງ ຂອງໂຄລໍາເບຍ ໃນມື້ທີ່ແປດ ຂອງ ການຢຸດງານປະທ້ວງທົ່ວປະເທດ ຂອງພວກກະເສດ ຕະກອນ ກໍາລັງຮັກສາຄວາມປອດໄພໄດ້ຍິງລະເບີດນໍ້າຕາ ແລະໃຊ້ໄມ້ ຄ້ອນ ໄລ່ຕີພວກຊາວໄຮ່ຊາວສວນ ທີ່ພາກັນປະທ້ວງຢູ່ໃນເມືອງUbate ທີ່ຕັ້ງຢູ່ຫ່າງ ຈາກເມືອງຫລວງ Bagota ເກືອບ 100 ກິໂລແມັດ ພວກກະເສດຕະກອນ ພາກັນຕອບໂຕ້ໂດຍແກວ່ງກ້ອນຫີນ ແລະທ່ອນໄມ້ໃສ່ຕໍາຫລວດ ພວກທີ່ປູກ ເຂົ້າ ຜັກບົ່ວໃຫຍ່ ແລະມັນດ້າງຝຣັ່ງ ພາກັນຢຸດງານຮ່ວມກັບພວກຂຸດຖ່ານ ຫີນແລະບໍ່ແຮ່ ໃນອາທິດແລ້ວນີ້ ຮຽກຮ້ອງໃຫ້ຕໍ່ການຊ່ວຍເຫລືອເກື້ອກຸນຂອງລັດຖະ ບານ ອອກໄປອີກ ເຂົາເຈົ້າ ຍັງຕ້ອງການໃຫ້ ລັດຖະບານກັບໄປຕໍ່ລອງ ຂໍ້ຕົກລົງການຄ້າເສລີ ກັບ ສະຫະ ລັດ ແລະປະເທດສະຫະພາບຢູໂຣບ ຄືນໃໝ່ ພວກຂຸດບໍ່ຖ່ານຫີນ ໄດ້ພາກັນນັດຢຸດງານ ມາຕັ້ງແຕ່ກາງເດືອນກໍລະກົດ ຮຽກຮ້ອງໃຫ້ ລົບລ້າງ ຄໍາສັ່ງຂອງລັດຖະບານ ສະບັບປີ 2012 ທີ່ອະນຸຍາດໃຫ້ຕໍາຫລວດ ຍຶດແລະ ທໍາລາຍ ເຄື່ອງຈັກທີ່ບໍ່ໄດ້ຮັບອະນຸຍາດ ທີ່ໃຊ້ໃນການສໍາຫລວດຫາບໍ່ນັ້ນ